stanford-oval/wikipedia huggingface dataset:
Ikoti

| Ikoti (იკოთი) |
| --- | --- |
 Ikoti
 Koordinaatit: 42.1429°N, 44.4789°E 
Valtio:  Georgia
Maakunta:  Mtskheta-Mtianeti
Hallinto:  
 – Hallinnon tyyppi:  kylä (Venäjän miehitysalueella)
Infobox OKVirheellinen NIMI-arvo: 
Ikoti (georg. იკოთი) on georgialaiskylä kansainvälisesti katsottuna Georgiaan kuuluvassa Mtskheta-Mtianetin maakunnassa. Kylä sijaitsee de facto Venäjän federaation vuoden 2008  Venäjä–Georgian sodan aikana miehittämässä Etelä-Ossetiassa. Kylä sijaitsee Tskhinvalista itäitäkaakkoon ja Gorista pohjoiseen ja Akhalgorista vajaat kaksi kilometriä pohjoiseen.
Muuta

Etelä-Ossetiaa kontrolloivan Venäjän federaation asevoimien kenraaliluutnantti Anatoli Nogovitsyn ilmoitti, että alueelle tulee Venäjän muodostaman turvallisuusvyöhykkeen uloin piste. Koko turvallisuusvyöhykettä vartioi 272 rauhanturvaajaa.
Aiheesta muualla

Georgia: Avoiding war in South Ossetia (pdf)  26.11.2004. un.org. Arkistoitu 30.6.2007. (englanniksi)
Neuvostoliiton aikainen karttalehti Gruusian SSR:n alueen osasta, Ikoti aivan kartan oikeassa laidassa, korkeussuunnassa keskellä karttalehteä (kartassa nimellä Икоти) (1979) (venäjäksi) (narod.ru)
Honda Legend

| Honda Legend |
| --- | --- |

Valmistustiedot
Valmistusmaa:   Japani
Valmistaja:  Honda
Valmistusvuodet:  1985–2012 2014–
Korimalli:  4-ovinen sedan 2-ovinen coupe (1985–1995)
Luokka:  E-segmentti
Teknisesti samankaltaisia:  Acura RLX (2014–)
Henkilöluku:  5
Honda Legend on neliovinen henkilöauto, jota japanilainen Honda on valmistanut vuodesta 1985. Legend on merkin lippulaiva. Pohjois-Amerikassa auto myydään nimellä Acura RLX.
Vuoden 2007 Euro NCAP -kolaritestistä Legend sai tulokseksi täydet viisi tähteä.
Sukupolvet

Ensimmäinen sukupolvi
(1985–1990)
Toinen sukupolvi
(1990–1995)
Kolmas sukupolvi
(1995–2004)
Neljäs sukupolvi
(2004–2008)
Neljännen sukupolven facelift
(2008-2012)
Viides sukupolvi
(2014-)
Aiheesta muualla

Kuvia tai muita tiedostoja aiheesta Honda Legend Wikimedia Commonsissa
Ika Peyron

Ika Peyron
Fredrika Albertina "Ika" Peyron (o.s. Asp; 1. heinäkuuta 1845 Timrå – 15. maaliskuuta 1922 Tukholma) oli ruotsalainen säveltäjä. Hän sai lapsena opetusta Ivar Hallströmiltä pianon- ja Albert Lindströmiltä urkujensoitossa. Säveltämisen hän aloitti tavallista myöhemmin, mutta hän sai aikuisiällään siinä opetusta Emil Sjögreniltä. Hänen tuotantoonsa kuuluu salonkimusiikkia ja kuoroteoksia; elinaikanaan hän tuli tunnetuimmaksi lauluillaan ja pianokappaleillaan. Soitinmusiikin joukossa on pianokappaleiden lisäksi sävellyksiä jousikvartetille, urkukappaleita sekä teoksia pianon ja viulun sekä pianon ja sellon muodostamille duoille.
Vaikka Peyron keskittyi pääasiassa säveltämiseen kotia ja salonkeja varten, hänen töitään painettiin Tukholmassa, Christianiassa (Oslo) ja Kööpenhaminassa. Tämän seurauksena sävellykset levisivät ja tulivat esitetyiksi melko laajoilla alueilla. Teokset saivat näkyvyyttä myös sovitettuina puhallinorkesterille; ei ole tiedossa, olivatko sovitukset säveltäjän omia vai jonkun muun työn tulosta. Sovitukset kuitenkin pääsivät sotilaskokoonpanojen ohjelmistoon, mikä teki hänestä aikansa naissäveltäjien keskuudessa harvinaislaatuisen.
Ika Peyron meni vuonna 1865 naimisiin Ludvig Peyronin (1832–1915) kanssa; miehestä tuli sittemmin valtiopäiväedustaja. Parille syntyi kolme lasta.
Aiheesta muualla

IMSLP: Ika Peyron: nuotteja (englanniksi)
Hnat Domenichelli

| Hnat Domenichelli |
| --- | --- |

Henkilötiedot
Syntynyt: 16. helmikuuta 1976 (ikä 48) Edmonton, Alberta, CAN
Kansalaisuus:   Sveitsi,   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  182 cm
Paino:  90 kg
Pelaajaura
Pääsarjaura:  1996–2014
Aik. seurat:  Hartford Whalers  Calgary Flames  Atlanta Thrashers  Minnesota Wild  HC Ambrì-Piotta HC Lugano SC Bern
NHL-varaus:  83. varaus, 1994 Hartford Whalers
| Mitalit> Maa:   Kanada.Miesten jääkiekko.Nuorten MM-kilpailut  | Mitalit> Maa:   Kanada.Miesten jääkiekko.Nuorten MM-kilpailut  | Mitalit> Maa:   Kanada.Miesten jääkiekko.Nuorten MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Massachusetts 1996 | jääkiekko |  |
Hnat Domenichelli (s. 16. helmikuuta 1976 Edmonton, Alberta, Kanada) on kanadalais-sveitsiläinen entinen NHL-kiekkoilija. Hartford Whalers varasi Domenichellin vuonna 1994 numerolla 83.
Junioriura

Albertan provinsin Edmontonissa syntynyt Domenichelli pelasi kauden 1991–92 AMHL:n (Alberta Midget Hockey League) Edmonton Freezessa ja siirtyi sen jälkeen WHL:n Kamloops Blazersin joukkueeseen.  Kaksi ensimmäistä kautta menivät enemmän tai vähemmän pienessä roolissa, mutta kaudella 1994–95 hän oli 114 tehopisteellä joukkueensa toiseksi paras pistemies ja valittiin kauden päätteeksi liigan 2. All-Stars joukkueeseen. Seuraavalla kaudella Domenichelli saalisti peräti 148 tehopistettä ollen joukkueensa paras pistemies ennen mm. Jarome Iginlaa. Kauden jälkeen Domenichelli myös valittiin sekä WHL-liigan 1. All-Stars joukkueeseen että myös kaikki junioriliigat kattavaan CHL:n 1. All Stars joukkueeseen. Samana keväänä Domenichelli palkittiin myös WHL:n urheilullisimmalle pelaajan Brad Hornung -palkinnolla. Hänet valittiin myös CHL:n urheilullisimmaksi pelaajaksi. Domenichelli voitti Blazersin riveissä WHL:n mestaruuden 1995 ja koko CHL:n mestaruusturnauksen, Memorial Cupin, sekä 1995 että 1996. Domenichelli edusti myös Kanadaa vuoden 1996 U20 MM-kisoissa.
NHL-ura

Ensimmäiset aikuisten ammattilaispelinsä Domenichelli pelasi Hartford Whalersin AHL-farmijoukkueessa Springfield Falconsissa kaudella 1996–97. Hän ehti myös pelaamaan 13 peliä Whalersin paidassa ennen kuin tuli treidatuksi 15. maaliskuuta Calgary Flamesiin. Calgary luopui kaupassa Steve Chiassonista ja sai Domenichellin lisäksi Glen Featherstonen ja toisen kierroksen varausvuoron vuoden 1997 varaustilaisuuteen. Loppukauden aikana Domenichelli pelasi 10 peliä Flamesin paidassa.
Kaksi seuraavaa kautta menivät kutakuinkin puoliksi NHL-joukkueessa ja Flamesin farmijoukkue Saint John Flamesin kokoonpanossa. 11. helmikuuta 2000 Flames kauppasi Domenichellin yhdessä Dmitri Vlasenkovin kanssa Atlanta Thrashersiin saaden vaihdossa Jason Botterillin ja puolustaja Darryl Shannonin. Atlantassa kului kutakuinkin kaksi kautta kunnes Domenichellista tuli jälleen kauppatavaraa. 22. tammikuuta 2002 Thrashers vaihtoi Domenichellin Minnesota Wildin Andy Suttoniin. Domenichelli pelasi kauden loppuun Wildin joukkueessa, mutta seuraavalla kaudella hän mahtui NHL-joukkueen kokoonpanoon vain yhdessä ottelussa. Domenichelli vietti kauden pääasiassa farmijoukkue Houston Aerosin riveissä, jossa hän oli joukkueensa toiseksi paras pistemies, sen voittaessa Calder Cupin kaudella 2002–2003.
Ura Euroopassa

Kaudelle 2003–04 Domenichelli siirtyi Sveitsin A-liigan HC Ambrì-Piottan joukkueeseen, jossa pelasi viisi kautta ennen siirtymistään HC Luganoon. Domenichelli edusti Luganoa viisi kautta. Hän lopetti uransa SC Bernissä kauden 2013–2014 jälkeen. Domenichelli sai Sveitsin kansalaisuuden vuonna 2009 avioiduttuaan sveitsiläisen naisen kanssa ja sitä kautta hänelle myös avautui paikka Sveitsin maajoukkueeseen Vancouverin olympiaturnauksessa.
Itsehallinto

Itsehallinto eli autonomia (kreik. auto, itse tai oma ja nomos, laki) voi tarkoittaa seuraavia asioita:
Sisäpolitiikassa virallisesti itsehallintoalue on osa isompaa valtiota, jolle valtio antaa oikeuden päättää useimmista sisäpoliittisista asioista, kuten joistain laeista. Sisäpoliittinen itsehallinto ei johda itsenäisyyteen itsehallinnon myöntäneestä valtiosta vaan tällöinkin alue on riippuvainen siitä valtiosta johon se kuuluu. Tämä voi helpottaa alueiden hallitsemista. Esimerkiksi Ahvenanmaa ja Karjalan tasavalta ovat itsehallinnollisia alueita. Osavaltiolla on itsehallinto.
Luettelo itsehallinnollisista alueista
Itsenäinen valtio on sisäpoliittisesti itsehallinnollinen, mutta itsenäinen valtio hallitsee itse myös ulkopolitiikkansa.
Kunta tai laitos voi olla itsehallinnollinen, jolloin sillä on oikeus hoitaa tiettyjä hallintotehtäviä omien toimielintensä avulla. Suomen kunnilla on itsehallinto, ja maailmanlaajuisestikin yliopistot käyttävät itsehallinnollista valtaa. Kuntien itsehallinto on kuitenkin suppeampi kuin ylempänä mainittu laajempi sisäpoliittinen itsehallinto johon sitä ei tule sekoittaa.
Autonominen järjestelmä on tietojärjestelmissä kuten esimerkiksi reitityksessä oma irrallinen verkkokokonaisuutensa.
Ortodoksisessa kirkossa itsehallinto tarkoittaa tietyn valtiollisen tai maantieteellisesti yhtenäisen alueen kirkon oikeutta päättää sisäisistä hallinnollisista ja osin kanonisista asioistaan. Itsehallinnollinen kirkko on aina jonkin autokefaalisen kirkon hengellisen hallinnon alainen. Suomen ortodoksinen kirkko toimii itsehallinnollisena kirkkona Ekumeenisen patriarkaatin alaisuudessa.
Itsemääräämisoikeus eli autonomia tarkoittaa ihmisen tai ihmisryhmän oikeutta määrätä itseään koskevissa asioissa.
Automaatti, kone joka tekee sille määritellyn tehtävän ilman ohjaamista.
Wikisanakirjassa on tähän liittyvä sananselitys: .
Itsehedelmöitys

Itsehedelmöitys eli itsesiitos tarkoittaa samasta yksilöstä peräisin olevien naaras- ja koirassukusolujen yhtymistä. Kasvien kohdalla se tarkoittaa itsepölytystä. Kasvien lisäksi myös jotkin eläimet, kuten monet alkueläimet ja jotkin selkärangattomat, kykenevät hedelmöittämään itsensä. Itsensä hedelmöittävä yksilö on kaksisukupuolinen eli hermafrodiitti. Useimmilla kaksisukupuolisilla eläinlajeilla on kuitenkin itsehedelmöityksen estäviä mekanismeja.
Itsehedelmöitys antaa yhdellekin eristyneelle eläimelle mahdollisuuden perustaa paikallinen populaatio ja siirtää olosuhteisiin sopivat geeninsä sellaisinaan jälkeläisilleen. Itsehedelmöityksen tuloksena saaduissa jälkeläisissä ei kuitenkaan ole merkittävää perinnöllistä vaihtelua, jota tarvitaan sopeutumiseen muuttuvissa olosuhteissa.
Itsehillinnän mestari

| Ankantekijät 3: Itsehillinnän mestari |
| --- | --- |

Kirjailija:  Piirrokset: Vicar, eri käsikirjoittajia
Genre:  Sarjakuva
Suomennos
Suomentaja:  Kivi Larmola ja Aku Ankan toimitus
Kansitaiteilija:  Suunnittelu: Tuula Ahlström   Piirros: Vicar
Kustantaja:  Sanoma Magazines Finland
Julkaistu:  2004
Ulkoasu:  Kovakantinen
Sivumäärä:  176
ISBN:  951-32-1686-1
Sarja: Ankantekijät
Löydä lisää kirjojaKirjallisuuden teemasivulta
Itsehillinnän mestari on Sanoma Magazines Finlandin kustantama Disneyn eläinmaailman ankkasarjoja käsittelevän Ankantekijät-sarjan kolmas teos. Teoksen tarinoiden piirrokset ovat chileläisen ankkapiirtäjän Vicarin käsialaa. Kirja on julkaistu vuonna 2004.
Ankantekijät-sarja
1: Ihmissusia ja sudenpentuja |
2: Lentävä skotlantilainen | 
3: Itsehillinnän mestari | 
4: Painajainen Paratiisitiellä | 
5: Aavemaan aarre | 
6: Naurettavat naapurit |
7: Kuningas Ekan rautasänky | 
8: Menetetyn muistin tapaus |
9: Konnia ja koukkuja |
10: Lannistumaton laivuri |
11: Mestari ja muusa |
12: Taistelupari
Ingarö

Ingarö
Ingarön Björkvik
| --- | --- |
Sijainti:  Värmdö Tukholman lääni, Uplanti Ruotsi
Saariryhmä:  Tukholman saaristo
Korkein kohta:  47  m 
Pinta-ala:  63 km²
| --- | --- |
Asukasluku:  9 000
Suurin kaupunki:  Brunn
muokkaa - muokkaa wikitekstiä - muokkaa Wikidataa
Ingarö on saari Värmdön kunnassa Tukholman läänissä.  Vuoteen 1952 saari muodosti pääaosan Ingarön kunnasta. Suurin taajama on Brunn.
Ingarö on Värmdön kunnan eteläisin osa.
Ingarön hautausmaalle on haudattu Ruotsin ensimmäinen lentäjä Carl Cederström. Toinen ingaröläislegenda oli trumpetisti Niklas "Semlan" Josefsson.
Aiheesta muualla

Kuvia tai muita tiedostoja aiheesta Ingarö Wikimedia Commonsissa
Ingarön tietoja (Arkistoitu – Internet Archive)
Ingarö-sivusto
Värmdön kunta
Itälä

Itälä voi tarkoittaa seuraavia:
Itälä, Pietarsaaren kaupunginosa
Jaakko Itälä (1933–2017), poliitikko ja opetusministeri (LKP)
Jouko Itälä (1916–1990), toimitusjohtaja ja talousneuvos
Olli-Pekka Itälä (s. 1977), jalkapalloilija
Ville Itälä (s. 1959), poliitikko ja sisäasiainministeri (Kokoomus)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Itälä”, voi hakea sivunnimihaulla, laajalla sivunnimihaulla tai tekstihaulla.
Itälän koulu

| Itälän koulu |
| --- | --- |

Sijainti:  Teollisuustie 13, Pietarsaari
Tyyppi:  alakoulu
Perustettu:  1973
Luokat:  Esikoulu–5
Oppilaita:  n. 100
Verkkosivut
Itälän koulu on koulu Pietarsaaren kaupungissa, jossa järjestetään perusopetusta vuosiluokille 1–5. Lisäksi Itälän koululla järjestetään aamutoimintaa 1–2-luokkalaisille sekä päivähoitoa esiopetuksen oppilaille. Itälän koulu vihittiin käyttöön syksyllä 1973.
Ingatorp

| Ingatorp |
| --- | --- |

 Ingatorp
 Koordinaatit: 57°38′15″N, 15°24′48″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Eksjö
Väkiluku (2021):  467
Infobox OKVirheellinen NIMI-arvo: 
Ingatorp on taajama Eksjön kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 467 asukasta vuonna 2021.
Aiheesta muualla

Kuvia tai muita tiedostoja aiheesta Ingatorp Wikimedia Commonsissa
IBAN

IBAN-numero (fiktiivisessä) brittiläisessä pankkitilissä
IBAN (International Bank Account Number), kansainvälinen pankkitilinumero koostuu ISO 3166 -standardin tilinpitäjäpankin maakoodista (Suomessa FI) ja kaksimerkkisestä tarkisteesta sekä tilinumerosta. IBANia ylläpitää osuuskunta SWIFT.
Pankin BIC-tunnuskoodia käytetään yhdessä IBAN-tilinumeron kanssa. IBANia ja BICiä käytetään aina SEPA-maksuissa, maksuissa yhteiselle euromaksualueelle (Euroopan unionin ja EFTAn alue). IBANin tarkoituksena on edistää kotimaan ja ulkomaan maksuliikenteen automatisointia. IBAN otettiin Suomessa käyttöön 1. lokakuuta 2001. IBAN-numeron on määritellyt eurooppalaisten pankkien standardisointijärjestö ECBS (European Committee for Banking Standards). IBAN standardoitiin vuonna 1997 nimellä ISO 13616.
Suomen maksuliikenteessä virallinen siirtymäaika IBAN-numeroiden käyttöön päättyi vuoden 2010 lopussa. Osa pankeista hyväksyi vanhat tilinumerot vielä lokakuun 2011 loppuun saakka. Useimmissa verkkopankeissa voi edelleenkin kirjoittaa maksun saajan tilinumeron vanhassa kansallisessa muodossa. Verkkopankkiohjelmisto muuntaa tilinumeron IBAN-muotoon.
IBAN-tilinumeron rakenne

IBAN-muotoinen tilinumero koostuu seuraavista osista:
Kaksikirjaiminen maatunnus: suomalaisilla tileillä FI
Kaksinumeroinen tarkistenumero, joka lasketaan tilinumeron ja maatunnuksen avulla.
Täytenollilla oikean pituiseksi täydennytty tilinumero. Suomessa se muodostuu 14-numeroisesta BBAN-numerosta.
Suomalainen IBAN on pituudeltaan 18 merkkiä. IBAN-tilinumero voidaan muodostaa suomalaisesta tilinumerosta laskurin avulla. Pankit kuitenkin suosittelevat käyttämään pankkien omia IBAN-laskureita tai tarkistamaan tilinumeron tiliotteesta. Ulkomaisten tilinumeroiden muuttaminen suoraan IBAN-muotoon on hankalampaa.
Suomalainen tilinumero 500015-123
Vastaava IBAN-muotoinen tilinumero FI4250001510000023
IBAN-tilinumeron tarkistaminen

IBAN-tilinumeron tarkistamisessa voidaan noudattaa seuraavaa algoritmia:
Poista mahdolliset välilyönnit (tilinumero kirjoitetaan lukemisen helpottamiseksi usein ryhmiteltynä neljän merkin jaksoin). Tarkista myös, että tilinumeron pituus täsmää (suomalaisissa tileissä siis 18 merkkiä).
Siirrä maatunnus ja kaksinumeroinen tarkistenumero tilinumeron loppuun.
Korvaa kaikki kirjaimet numeroilla siten, että A=10, B=11, ..., Z=35.
Laske kokonaisluvuksi muunnetun tilinumeron jakojäännös, kun luku jaetaan luvulla 97.
Mikäli jakojäännökseksi saadaan luku 1, on kyseinen tilinumero muodollisesti kelvollinen IBAN-tilinumero. Tämä ei kuitenkaan takaa, että kyseessä olisi käytössä oleva tilinumero.
Esimerkiksi tilinumeron FI42 5000 1510 0000 23 tarkistaminen tapahtuisi seuraavasti:
FI4250001510000023 (välilyönnit poistettu, pituus 18 merkkiä, kuten kuuluukin)
50001510000023FI42 (maatunnus ja tarkiste siirretty loppuun)
50001510000023151842 (kirjaimet korvattu numeroilla)
50001510000023151842 mod 97 = 1
Jakojäännös on 1, joten tilinumero on muodollisesti kelvollinen IBAN-tilinumero.
BBAN-tilinumeron muuntaminen IBAN-tilinumeroksi

Alkuperäinen BBAN-muotoinen tilinumero (esim. 159030-776) muunnetaan ensin 14-numeroiseen konekieliseen muotoon (15903000000776):
Poistetaan väliviiva
Pankki- tai pankkiryhmän tunnuksen (BBAN-tilinumeron ensimmäinen tai kaksi ensimmäistä numeroa) ollessa muu kuin 4 tai 5, lisätään BBAN-numeroon vasemmalta lukien kuudennen numeron jälkeen nollia siten, että tilinumeron pituudeksi tulee 14 numeroa (esimerkiksi 159030-776 -> 15903000000776). Mikäli pankki- tai pankkiryhmän tunnus on 4 tai 5, lisätään nollia vasta seitsemännen numeron jälkeen (esimerkiksi 512345-678 -> 51234560000078).
Kokonaisen 14-numeroisen BBAN-tilinumeron loppuun liitetään maatunnus ja kaksi nollaa (15903000000776FI00).
Seuraavaksi tilinumeron kaikki kirjaimet, mukaan lukien maatunnukset, korvataan numeroilla siten, että A=10, B=11, ..., Z=35. (15903000000776FI00 -> 15903000000776151800).
Näiden vaiheiden tuloksena saadusta luvusta lasketaan tarkistenumero:
jaetaan saatu luku 97:llä
jakojäännös vähennetään 98:sta.
erotus on tilinumeron tarkiste (15903000000776151800 / 97, jakojäännös on 61. 98-61 = 37)
mikäli tarkiste on pienempi kuin 10, lisätään etunolla.
Lopuksi lisätään maatunnus sekä kaksi kaksinumeroinen tarkiste konekielisessä muodossa olevan tilinumeron eteen (FI3715903000000776). Tulos esitetään usein selkeyden vuoksi ryhmiteltynä (FI37 1590 3000 0007 76).
Suomalaisesta vanhassa BBAN-muodossa olevasta tilinumerosta saa IBAN-tilinumeron IBAN-laskurilla.
Aiheesta muualla

IBAN Registry The Society for Worldwide Interbank Financial Telecommunication SCRL (SWIFT) (englanniksi)
ISO 13616-1:2007 International Organization for Standardization (ISO) (englanniksi)
IBAN Implementation Guidelines State Bank of Pakistan, 15. toukokuuta 2012 (englanniksi)
Jacob Manathodath

Jacob Manathodath
Jacob Manathodath (s. 22. helmikuuta 1947) on intialainen roomalaiskatolinen piispa. Hänet vihittiin papiksi Ernakulamiin (sittemmin Ernakulam-Angamaly) 4. marraskuuta 1972. Hänet nimitettiin Ernakulamin vihkipiispaksi sekä Abyduksen titulaaripiispaksi 6. syyskuuta 1992, ja piispaksi vihkiminen seurasi 28. marraskuuta. Pääkonsekraattorina toimi Antony Padiyara, jota avustivat Joseph Powathil ja Sebastian Mankuzhikary.
Manathodath sai 11. marraskuuta 1996 nimityksen Palghatin piispaksi, jonka virkaan hänet asetettiin 1. helmikuuta 1997.
Manathodath syntyi perheensä vanhimpana poikana; hänellä on veli ja viisi siskoa. Hänellä on teologian tohtorin arvo Rooman Paavillisesta gregoriaanisesta yliopistosta.
ISO 3166-2:PW

Palaun osavaltiot.
ISO 3166-2:PW on ISO-standardointijärjestön standardi, joka määrittää geokoodit Palaulle. ISO 3166-2:PW on ISO 3166-2 -standardin osajoukko, joka määrittää 16 osavaltion koodit.
Koodit

Koodin ensimmäinen osa on ISO 3166-1 -standardin mukainen Palaun maakoodi ”PW” ja toinen osa on aluekohtainen numero.
| Koodi | Alue |
| --- | --- |
PW-002: Aimeliik
PW-004: Airai
PW-010: Angaur
PW-050: Hatobohei
PW-100: Kayangel
PW-150: Koror
PW-212: Melekeok
PW-214: Ngaraard
PW-218: Ngarchelong
PW-222: Ngardmau
PW-224: Ngatpang
PW-226: Ngchesar
PW-227: Ngeremlengui
PW-228: Ngiwal
PW-350: Peleliu
PW-370: Sonsorol
Inkeri Marjanen

Inkeri Marjanen (7. syyskuuta 1912 Kemi – 22. syyskuuta 1976 Helsinki) oli suomalainen elokuvakäsikirjoittaja.
Marjanen tarjosi 1940-luvun jälkipuoliskolla Suomen Filmiteollisuudelle useita elokuvakäsikirjoituksia. Toivo Särkkä ohjasi vuonna 1957 valmistuneen Jarl Hemmerin romaaniin Mies ja hänen omatuntonsa pohjautuvan elokuvan 1918. Marjanen oli jo vuonna 1945 laatinut siitä käsikirjoituksen suoraan kuvauskäsikirjoitusmuotoon ja toimittanut sen Suomen Filmiteollisuudelle. Marjasen version sisältö poikkeaa kuitenkin säilyneestä elokuvan 69-sivuisesta luonnoksesta ja itse elokuvasta. Muista Marjasen käsikirjoituksista SF on toteuttanut musiikkielokuvat Orpopojan valssi (1950) ja Rion yö (1951). Myös Ville Salmisen ohjaus Tytön huivi on hänen käsikirjoittamansa, mutta häntä ei mainita alkuteksteissä. Salmisen muokkasi hänen käsikirjoitustaan varsin perusteellisesti, kuten myös Orpopojan valssissa, jonka lauluille pohjautuvaa Marjasen ideaa hän täydensi..
Filmografia

Orpopojan valssi (1950)
Rion yö (1951)
Tytön huivi (1951) kreditoimaton
Ingarön piiri

| Ingarön piiri |
| --- | --- |
 Ingarön kirkko
 fiIngarön piiri 
 59°17′20″N, 18°24′36″E 
Valtio:   Ruotsi
Maakunta:  Uplanti
Lääni:  Tukholman lääni
Kunta:  Värmdön kunta
Piirikoodi:  215004
Väestö
Väkiluku (2022):  7 588 
Ingarön piiri (ruots. Ingarö distrikt) sijaitsee Värmdön kunnassa Ruotsissa. Sen väkiluku on 7 588  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Värmdön kunnan piirit
Ibeyi

| Ibeyi |
| --- | --- |
 Ibeyi vuonna 2014
Tiedot
Toiminnassa:  2013–
Tyylilaji:  soul, rhythm and blues, downtempo, elektroninen, experimental, trip hop
Kotipaikka:  Pariisi, Ranska
Laulukieli:  englanti, espanja, joruba, ranska
Jäsenet:  Lisa-Kaindé Diaz Naomi Diaz
Levy-yhtiö:  XL
Aiheesta muualla
Kotisivut
Infobox OKNimi-testi OK: 
Ibeyi on kuubalaistaustainen ranskalainen duo, joka koostuu kaksoissisarista Lisa-Kaindé Diazista ja Naomi Diazista. Duo laulaa englanniksi, espanjaksi, jorubaksi ja ranskaksi. Joruba on nigerialainen kieli, jota sisarusten esi-isät puhuivat ennen joutumista espanjalaisten orjiksi Kuubaan 1700-luvulla. Lisa laulaa Naomin soittaessa perinteisiä perulais-kuubalaisia lyömäsoittimia cajonia ja batáa. Lisa soittaa myös pianoa.
Joruban kielellä yhtyeen nimi ”Ibeyi” (Ìbejì) tarkoittaa kaksosia.
Duon musiikissa on vaikutteita niin jorubalaisesta, ranskalaisesta kuin afrokuubalaisesta musiikista, johon he lisäävät rytmikästä jazzmusiikkia ja perinteisillä soittimilla tehtyjä sampleja.
Diskografia > Albumit

Ibeyi (2015)
Ash (2017)
Diskografia > EP-levyt

Oya EP (2014)
Diskografia > Singlet

”River” (2014)
”Stranger / Lover” (2015)
”Exhibit Diaz” (2015)
”Lost in My Mind” (2017)
”Away Away” (2017)
”Deathless” (featuring Kamasi Washington) (2017)
”Me Voy” (featuring Mala Rodriguez) (2017)
Aiheesta muualla

Kuvia tai muita tiedostoja aiheesta Ibeyi Wikimedia Commonsissa
Irene Sorsa

Elli Irene Sorsa (o.s. Lääkäri; s. 20. lokakuuta 1928) on suomalainen kääntäjä, joka on suomentanut ranskankielistä kirjallisuutta. Hänen puolisonsa oli pääministeri Kalevi Sorsa.
Sorsan isä oli maanviljelijä. Sorsa on käynyt Aitoon kotitalouskeskikoulun Pälkäneellä. Hän meni naimisiin Kalevi Sorsan kanssa vuonna 1953. He asuivat vuosina 1959–1965 Pariisissa, ja Sorsa kouluttautui ranskan kielen kääntäjäksi. Hän on suomentanut muun muassa Marguerite Yourcenarin historiallisen romaanin Käy kohti pimeää sekä Henri Troyat’n historiallisen romaanisarjan La Lumière des Justes nimillä Tsaarin luutnantti, Yli aron käy tuuli ja Sophie.
Sekä Irene että Kalevi Sorsa valittiin vuoden 1988 presidentinvaaleissa SDP:n listalta Mauno Koiviston valitsijamiehiksi. Irene Sorsa sai yli 4 000 ääntä.
Sorsa palkittiin vuonna 2004 Vuoden arkistoteko -kunniamaininnalla, jonka myös Kalevi Sorsa sai samalla postuumisti, sillä he olivat luovuttaneet Työväen Arkistolle Kalevi Sorsan laajan henkilöarkiston sekä taidetta ja kirjoja. Kansan Sivistysrahaston alaisuudessa toimiva Irene ja Kalevi Sorsan rahasto jakaa muutaman vuoden välein myönnettävää kääntäjäpalkintoa.
Suomennoksia

Miodrag Bulatović: Sankari aasin selässä (alkuteos Heroj na magarcu). WSOY 1968.
Marguerite Yourcenar: Käy kohti pimeää (alkuteos L’Œuvre au noir). WSOY 1969.
Henri Troyat: Tsaarin luutnantti (alkuteokset Les compagnons du Coquelicot ja La Barynia). WSOY 1973.
Henri Troyat: Yli aron käy tuuli (alkuteokset La gloire des vaincus ja Les dames de Sibérie). WSOY 1974.
Henri Troyat: Sophie (alkuteos Sophie ou La fin des combats). WSOY 1975.
Marc Chagall: Elämäni (alkuteos Ma vie). WSOY 1983.
Henri Troyat: Anton Tšehov (alkuteos Tchekhov). WSOY 1987. (Tšehovin kirje- ja muistikirjasitaatit suomentanut Martti Anhava)